CELEX: 62018CN0447
Language: mt
Date: 2018-07-09 00:00:00
Title: Kawża C-447/18: Talba għal deċiżjoni preliminari mressqa min-Najvyšší súd Slovenskej republiky (is-Slovakkja) fid-9 ta’ Lulju 2018 – UB vs Generálny riaditeľ Sociálnej poisťovne Bratislava

17.9.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 328/28
            
         
      Talba għal deċiżjoni preliminari mressqa min-Najvyšší súd Slovenskej republiky (is-Slovakkja) fid-9 ta’ Lulju 2018 – UB vs Generálny riaditeľ Sociálnej poisťovne Bratislava
      (Kawża C-447/18)
      (2018/C 328/37)
      Lingwa tal-kawża: is-Slovakk
      
         Qorti tar-rinviju
      
      Najvyšší súd Slovenskej republiky
      
         Partijiet fil-kawża prinċipali
      
      
         Rikorrent: UB
      
         Konvenuta: Generálny riaditeľ Sociálnej poisťovne Bratislava
      
         Domandi preliminari
      
      L-Artikolu 1(w) u l-Artikoli 4 u 5 tar-Regolament (1) (KE) Nru 883/2004 tal-Parlament Ewropew u tal-Kunsill tad-29 ta’ April 2004 dwar il-kordinazzjoni ta’ sistemi ta’ sigurtà soċjali, moqrija flimkien mad-dritt għal benefiċċji tas-sigurtà soċjali u għal vantaġġi soċjali stipulat fl-Artikolu 34(1) u (2) tal-Karta tad-Drittijiet Fundamentali tal-Unjoni Ewropea jistgħu jiġu interpretati, fiċ-ċirkustanzi tal-każ ineżami, fis-sens li dawn jipprekludu l-applikazzjoni ta’ regola nazzjonali li tipprovdi li l-istituzzjoni Slovakka tas-sigurtà soċjali għandha tqis li l-kundizzjoni fundamentali li tagħti d-dritt għas-suppliment ta’ pensjoni lir-rappreżentanti sportivi hija n-nazzjonalità tal-applikant, anki jekk kundizzjoni legali oħra, jiġifieri [l-fatt li jkunu għamlu parti mit-tim] nazzjonali tal-predeċessuri fid-dritt [tar-Repubblika Slovakka], inkluża r-Repubblika Soċjalista Ċekoslovakka, tkun ukoll element tal-leġiżlazzjoni nazzjonali?
      
         (1)  ĠU Edizzjoni Speċjali bil-Malti, Kapitolu 5, Vol. 5, p. 72.